b'\n_START_ARTICLE_\nJabol\xc4\x8dni zavitek\n_START_PARAGRAPH_\nJabol\xc4\x8dni zavitek (pogovorno \xc5\xa1trudelj) je pecivo iz vle\xc4\x8denega testa, polnjeno z jabol\xc4\x8dnim nadevom._NEWLINE_Priljubljen je postal v 18. stoletju, ko se je iz avstro-ogrskega cesarstva raz\xc5\xa1iril \xc5\xa1e drugod._NEWLINE_Pripravljajo ga tudi na Hrva\xc5\xa1kem, v Bosni in Hercegovini, Srbiji, Romuniji, na \xc4\x8ce\xc5\xa1kem, Slova\xc5\xa1kem in Mad\xc5\xbearskem, kjer imajo zanj tudi vsak svoj izraz. Ker spada med avstrijske nacionalne jedi, ga ve\xc4\x8dkrat povezujemo z avstrijsko, deloma tudi mad\xc5\xbearsko kuhinjo. Najstarej\xc5\xa1i obstoje\xc4\x8di recept je napisan na roke, sega pa v leto 1696. Trenutno ga hranijo v mestni knji\xc5\xbenici na Dunaju (Wiener Stadtbibliothek).\n_START_SECTION_\nIzvor besede\n_START_PARAGRAPH_\nBeseda \xc5\xa1trudelj je nem\xc5\xa1kega izvora - der Strudel. V visoki nem\xc5\xa1\xc4\x8dini pomeni vrtinec._NEWLINE_V sloven\xc5\xa1\xc4\x8dini smo izraz prevzeli le v pogovorni jezik, saj imamo zanj knji\xc5\xbeno ustreznico zavitek.'